કોલકાતા મેડિકલ કોલેજની એડ હોસ્પિટલમાં પેટના દર્દથી પરેશાન દર્દીના પેટમાંથી તબીબે સર્જરી કરીને 639 નખ બહાર કાઢ્યા છે. દર્દી માનસિક બિમારીથી પિડીત છે અને હવે તેની તબિયત સુધારા પર છે. સર્જરી કરનાર તબીબે જણાવ્યું હતું કે 48 વર્ષીય દર્દી મનોરોગી છે અને તેને દરરોજ નખ ખાવાની બિમારી હતી. જેના કારણે તેને પેટમાં દુખાવાની ફરિયાદ રહેતી અને તેને સતત ઉલ્ટી થયા કરતી હતી. તેને બે અઠવાડિયા અગાઉ હોસ્પિટલમાં દાખલ કરવામાં આવ્યો હતો. દર્દીની એન્ડોસ્કોપી બાદ તેના આંતરડામાં ઘણા બધા નખ જોવા મળ્યા હતા.